**Általános Szerződési Feltételek**

**a Táborkapu Kft. által szervezett belföldi utazásokra**

**utazási csomag esetén**

1. Az alábbi általános szerződési feltételek a Táborkapu Kft., mint utazásszervező
(a továbbiakban: *„Utazásszervező”* vagy *„Táborkapu Kft.”*) és az utazó, mint Megrendelő
(a továbbiakban: *„Megrendelő” vagy „Utazó”)* közötti utazási szerződés részét képezik.

Az Utazásszervező adatai:

**A Táborkapu Oktatási, Kereskedelmi, Szolgáltató és Vendéglátó Korlátolt Felelősségű Társaság**

székhely: 1137 Budapest, Szent István körút 12. fszt. 10.

cégjegyzékszám: 01-09-378578

telefonszám: 0036703957992, 0036309785415

faxszám:

adószám: 28989749-2-41

bankszámlaszám:

BFKH bejegyzési szám:

vagyoni biztosíték:

e-mail cím: info@taborkapu.hu

2. A Megrendelő adatait, továbbá a megrendelt szolgáltatás és a szolgáltatást nyújtó adatait az egyedi utazási szerződés „A felek között létrejött utazási szerződés kötelező adatai” elnevezésű része tartalmazza.

**Irányadó jogszabályok**

3. A Táborkapu Kft. által szervezett utazásokra a 2013. évi V. törvény (Polgári Törvénykönyv) [különösen az utazási szerződésre vonatkozó (Ptk. 6:254. §)] rendelkezései, az utazási csomagra és az utazási szolgáltatás együttesre vonatkozó szerződésekről szóló 472/2017. (XII.28.) Kormányrendelet, továbbá az utazásszervező és -közvetítő tevékenységről szóló 213/1996. (XII. 23.) Kormányrendelet (a továbbiakban: Utevr.) rendelkezései az irányadók.

**Az utazási szerződés létrejötte**

4. Az utazási szerződés a Megrendelés elfogadásának visszaigazolásával, és a jelen ÁSZF Utazó általi hatályos jogszabályokban meghatározott módon történő elfogadásával jön létre. Az utazási szerződés elválaszthatatlan részét képezi az írásban elfogadott Megrendelő Lap és a Táborkapu katalógusában, valamint honlapján ([www.taborkapu.hu](http://www.taborkapu.hu)) közzétett Tájékoztató, és az egyéb a Táborkapu által rendelkezésre bocsátott utazási információk, ideértve esetleg az Utazó részére szóló voucher-t is, egyéb utazásra jogosító okmányokat, valamint a részvételi díj megfizetését igazoló számlát. Az utazási szerződést, illetve annak esetleges módosítását – valamennyi kikötésével együtt – írásban kell megkötni, és papír alapon vagy – ha a szerződést elektronikus dokumentumba foglalták – más tartós adathordozón az Utazó rendelkezésére kell bocsátani.

5. Ha a Megrendelő nem személyesen jár el az utazási szerződés létrehozásakor, úgy teljes bizonyító erejű magánokirattal rendelkező megbízottja jogosult helyette és a nevében eljárni.. Amennyiben az eljáró személy (megbízott) a Táborkapu Kft. felé az Utazó (megbízó) és a közte létrejött megbízási jogviszony jogszerűségét – legalább teljes bizonyító erejű magánokiratba foglalt – meghatalmazással igazolja, az utazási szerződésből fakadó jogok és kötelezettségek alanyává a megbízó (az Utazó) válik. Az eljáró személy (megbízott) köteles minden, az utazási szerződéssel, valamint a létrejött jogviszonnyal kapcsolatos – birtokába jutott – okiratot, tájékoztatót a megbízónak (Utazónak) haladéktalanul átadni. A szerződéskötés során más személyek (Utazók) képviseletében meghatalmazás alapján eljáró személy kijelenti, hogy a képviselt Utazóktól teljes körű érvényes képviseleti és nyilatkozattételi jogosultsággal rendelkezik, és meghatalmazása kiterjed a részvételi díj előlege, illetve a teljes részvételi díj feletti rendelkezésre is. Amennyiben az eljáró személy által csatolt meghatalmazás nem érvényes, vagy hatályos az esetleges jogosulatlan megbízás ügyviteléből, eljárásából fakadó – Táborkapu Kft-t ért, illetve annak oldalán felmerülő – károkért és költségekért az eljáró személy teljes kártérítési felelősséggel tartozik. A szerződéskötés során más személyek (Utazók) képviseletében meghatalmazás alapján eljáró személy az általa meghatalmazással képviselt Utazók nevében kijelenti továbbá, az ÁSZF-ben rögzített jogai és kötelezettségei tekintetében teljes körű felvilágosítást kapott, az ÁSZF tartalmát átolvasta, az abban foglaltakat megértette, valamint az ÁSZF-ben foglalt kötelezettségeket megállapító rendelkezéseket magára nézve kötelezőnek ismeri el.

Amennyiben az Utazó kiskorú, helyette és nevében a törvényes képviselője jogosult a szerződési feltételekben rögzített egyes jognyilatkozatok megtételére, ekként a joghatások is a képviselővel való közléshez fűződnek. Ebben az esetben, ahol jelen ÁSZF Utazót/Megrendelőt említ, ott azon a törvényes képviselőjét kell érteni.

**Az utazási szolgáltatások és díjak**

6. Az utazási szolgáltatások pontos meghatározását, minőségét, időtartamát, a teljesítés módját, a teljes részvételi díjat, a fakultatív programok leírását, a részvételi díjakon felül fizetendő egyéb díjakat és költségeket, továbbá a vonatkozó jogszabályok által előírt egyéb információkat, a Táborkapu Kft. által kiadott tájékoztató (utazási katalógus, szórólap stb.), jelen ÁSZF, illetve a megrendelés és a Táborkapu Kft. részéről történő visszaigazolás tartalmazza.

7. Az Utazó tudomásul veszi, hogy a rendelkezésére bocsátott Tájékoztató, Programfüzet többek között tartalmazhatja a Táborkapu Kft. által értékesített szolgáltatásokat és azok díját, azonban ezek az információk akár az Utazó egyedi igényeinek megfelelően, akár más egyéb körülmények miatt változhatnak. Az Utazó tudomásul veszi, továbbá, hogy a Táborkapu Kft. fenntartja magának a jogot, hogy az általa meghirdetett utazások feltételeit és programját tartalmazó Programfüzetében, illetve Tájékoztatójában foglaltaktól – indokolt esetben – az eljárásra vonatkozó hatályos jogi szabályozás figyelembevételével, illetve az Utazó kifejezett kérésére eltérjen. A Programfüzetben és a Tájékoztatóban foglaltaktól való eltérés lehetőségében a Felek kifejezetten megállapodnak.

**A Megrendelő által fizetendő teljes díj befizetésének határideje**

8. Az utazási szerződés megkötésekor a Megrendelő az általa fizetendő részvételi díj 40 %-át köteles megfizetni. Utazó jelen ÁSZF elfogadásával, aláírásával tudomásul veszi, hogy **a részvételi díj nem tartalmazza a baleset-, betegség-, poggyász- és útlemondási biztosítás díját, az üdülőhelyi díjat, valamint a különböző felárakat.**

9. A Megrendelő által fizetendő teljes díj fennmaradó összegének megfizetésére a Megrendelő az utazás megkezdése előtti 35. (harmincötödik) napig köteles. **Ha az utazási szerződés megkötésére az utazás megkezdése előtti 30 (harminc) napon belül kerül sor, a Táborkapu a szerződés aláírásakor a részvételi díj teljes összegének megfizetését kéri.**

10. Ha az Utazó **a részvételi díj teljes összegét határidőben nem fizeti meg, a Táborkapu Kft. a szerződéstől elállhat, azonban ez esetben az Utazó köteles a jelen szerződés 13. pontjában meghatározott mértékű bánatpénzt megfizetni**.

11. A Táborkapu Kft. a teljes részvételi díj befizetése ellenében, legalább öt nappal az utazási szolgáltatás igénybevétele előtt, a szolgáltatások igénybe-vételére jogosító visszaigazolást, részvételi jegyet („voucher”-t) ad át a Megrendelőnek, amelyet a szolgáltatás igénybevétele helyszínén a szolgáltatónak be kell mutatni, ennek hiányában a szolgáltatás nem vehető igénybe. Az utazás során a Megrendelő a Táborkapu Kft.-nél előre be nem fizetett szolgáltatást csak a helyszínen történt fizetéssel veheti igénybe.

12. Ha a további díjak, illetékek vagy egyéb költségek észszerű módon nem számíthatók ki a szerződéskötés előtt, az utazásszervező az Utazó szerződési nyilatkozatának megtétele előtt tájékoztatást nyújt arról, hogy milyen típusú olyan többletköltségek merülhetnek fel, amelyeket az Utazónak kell viselnie. A tájékoztatás elmaradása esetén az Utazó nem köteles megfizetni ezeket a többletköltségeket.

**A Megrendelő által fizetendő bánatpénz**

13. Ha a Megrendelő az utazás megkezdése előtti 34 napon belül utazását lemondja, vagy egyéb nem a Táborkapu Kft.-nek felróható okból nem vesz részt az utazáson, az alábbi bánatpénzt tartozik megfizetni:

1. 34–20. nap esetén: a részvételi díj 20%-a;
2. 19–15. nap esetén: a részvételi díj 50%-a;
3. 14 napon belüli lemondás esetén, illetve lemondás nem közlése esetén a részvételi díj 100%-a.

A részvételi díjhoz hozzászámítandó a megrendelt fakultatív programok díja is.

A bánatpénz indoka, hogy a Táborkapu Kft.-nek az utazás lemondása miatt harmadik személy irányába helytállási kötelezettsége áll fenn, a bánatpénz mértéke ezen szerződéses kötelezettség teljesítéséhez igazodik.

14. A Táborkapu Kft. jogosult az őt megillető fenti összegeket a Megrendelő által bármilyen jogcímen megfizetett pénzösszegből történő levonásra és megtartásra. Amennyiben a Megrendelő által befizetett összeg nagyobb, mint a Táborkapu Kft.-t megillető bánatpénz, úgy az összeg a Megrendelőnek 14 napon belül visszajár.

15. Amennyiben a Megrendelő által befizetett összeg nem fedezi a Táborkapu Kft.-t megillető összeget, úgy a különbözetet a Megrendelő a lemondás közlésétől, illetve a közlés elmaradása esetén az igénybe nem vett utazás megkezdésének időpontjától számított 5 napon belül köteles megfizetni.

16. A Megrendelő haladéktalanul, de legkésőbb az utazási szerződés szerinti utazási szolgáltatás megkezdését megelőző legalább 7 nappal köteles tájékoztatni a Táborkapu Kft.-t, ha az utazási szerződésből fakadó jogait és kötelezettségeit az utazási szolgáltatásra vonatkozó szerződésben meghatározott valamennyi feltételnek megfelelő személyre átruházta. Az utazásszervezőnek tájékoztatnia kell a szerződésből kilépő felet az átruházás tényleges költségeiről. Az átruházást megelőzően keletkezett kötelezettségekért és az átruházásból eredő többletköltségekért az Utazó és a harmadik személy (aki az átruházást követően utazó lesz) egyetemlegesen állnak helyt.

**A Szerződés módosítása**

**A Megrendelő által fizetendő teljes díj módosítása**

17. A Táborkapu Kft. fenntartja magának a részvételi díj felemelésére vonatkozó jogosultságot, az utazás megkezdése előtt legkésőbb 20 (húsz) nappal, melyre **kizárólag az alábbiak miatt kerülhet sor**:

1. az utazási szerződésben vállalt részszolgáltatásokkal kapcsolatos, a teljesítésben közvetlenül részt nem vevő harmadik felek által kivetett adó, illeték és egyéb kötelező terhek (így különösen üdülőhelyi díj) emelkedése.

18. A díjemelés mértékének arányosnak kell lennie a költségek emelkedésének mértékével. A díjemelés indokát a Megrendelővel a díjemelés közlésével egyidejűleg közölni kell. A módosított díj mértéke megegyezik a megemelt adó, illeték és egyéb kötelező terhek többlet különbözetének, és a Táborkapu Kft. többlet adminisztrációs költségének összegével, melyet a Táborkapu Kft. egységesen 5000 forintban határoz meg.

19. A díj emelésére – annak mértékétől függetlenül – kizárólag akkor kerülhet sor, ha az utazásszervező erről legkésőbb 20 (húsz) nappal az utazási szolgáltatás megkezdése előtt értesíti a Megrendelőt. A változás közlésétől számított határidő számításánál a közlést tartalmazó értesítés kézhezvételének időpontja az irányadó. Amennyiben az elektronikus úton elküldött értesítés kézhezvételének időpontja nem állapítható meg, úgy a feladástól számított 5. napon kézbesítettnek kell tekinteni.

20. A Táborkapu Kft.-nek a díjemelésről való tájékoztatást tartós adathordozón adja meg, melyben pontosan megnevezi azt a terhet, amely összege megváltozott, tételesen feltünteti továbbá a korábbi és az emelt összeget, továbbá az adminisztrációs költség összegét. Amennyiben a Megrendelő a változás közlésétől számított 5 munkanapon belül a díjemelést kifejezetten nem fogadta el, ezen esetben ezt úgy kell tekinteni, hogy a szerződés módosítását sem fogadta el, és a szerződés a határidő lejártát követő napon megszűnik.

21. A Megrendelő díjengedményre is jogosult azon költségek tekintetében, amely a 17. pont a) alpontjában foglalt költségeknek a szerződéskötést követően, de az utazás megkezdése előtt bekövetkező csökkenéséből ered, mely esetben a Táborkapu Kft. jogosult a Megrendelőnek visszafizetendő összegből levonni a ténylegesen felmerült adminisztratív költségeket. A Megrendelő kérésére az utazásszervezőnek e költségeket igazolnia kell.

**A szerződés egyéb feltételeinek módosítása**

22. Az alábbi feltételek az utazási csomagra vonatkozó szerződés *lényeges részét* képezik:

aa) az *úti cél* vagy úti célok, az útvonal és a tartózkodás időtartama, időpontokkal megjelölve, valamint, ha a szállás is az utazási csomag részét képezi, a csomagba tartozó éjszakák számának a megjelölésével,

ab) a *szállítóeszköz* vagy szállítóeszközök jellemzői és kategóriája, az indulás és az érkezés helye, napja és ideje, közbenső megállók időtartama és helye, valamint a közlekedési csatlakozások,

ac) ha a pontos időpont nem került meghatározásra, az *indulás és a visszaérkezés* megközelítő *időpontja,*

ad) *a szállás helye*, főbb jellemzőinek megjelöléseivel és lehetőség szerint a célország szabályai szerinti turisztikai osztályba sorolása,

ae) az étkezésekre vonatkozó tájékoztatás *(étkezési rend),*

af) a látogatások, kirándulások vagy egyéb, az utazási csomag *teljes díjában foglalt szolgáltatások,*

ag) ha valamely utazási szolgáltatás *csoportosan* vehető igénybe, ennek megjelölése, valamint, ha előre megállapítható, a csoport létszámának megjelölése,

ah) ha az utazó szóbeli kommunikáció útján vehet igénybe egyéb turisztikai szolgáltatásokat, annak megjelölése, hogy *mely nyelven* nyújtják az igénybe venni kívánt szolgáltatásokat,

ai) annak megjelölése, hogy az utazás vagy üdülés alkalmas-e *mozgásában korlátozott személyek* számára, illetve az utazó kérésére tájékoztatás arról, hogy az ő egyéni igényeit figyelembe véve alkalmas-e számára az utazás vagy üdülés,

c) az utazási *csomag teljes díja* adókkal együtt, és minden további díj, illeték és egyéb költség, illetve, ha ezek a költségek észszerű módon nem számíthatók ki a szerződéskötés előtt, akkor annak megjelölése, hogy milyen típusú olyan többletköltségek merülhetnek fel, amelyeket az utazónak kell viselnie,

d) a *fizetési feltételek*, ideértve azt az összeget vagy a díj százalékban megadott azon részét, amelyet előlegként kell befizetni, valamint a fennmaradó díj rendezésének ütemezését, illetve az utazó által fizetendő vagy biztosítandó pénzügyi biztosíték,

e) az a *minimális utazólétszám*, amely az utazási szolgáltatás nyújtásának feltétele, valamint annak a határidőnek a megjelölése, amely alatt az utazásszervező - az utazási szolgáltatás megkezdése előtt - a minimális utazólétszám el nem érése esetén az utazási szerződést felmondhatja,

h) az arra vonatkozó információ, hogy az utazó az utazási csomag megkezdése előtt megfelelő *bánatpénz* bánatpénz ellenében bármikor jogosult felmondani a szerződést.

23. Jelen szerződés aláírásával a Megrendelő ***kifejezetten hozzájárul előbbiek módosításának lehetőségéhez***, azzal, hogy amennyiben azok módosulnak az utazásszervező köteles a szerződéskötést megelőzően nyújtott tájékoztatást érintő változásokra külön is felhívni az Utazó figyelmét.

24. Ha az utazási csomag megkezdése előtt ***az utazásszervező jelentősen megváltoztatja az utazási szolgáltatás lényeges elemét***, vagy nem tudja teljesíteni a különleges igényeket, illetve ***az utazási csomag teljes díjának több mint nyolc százalékkal történő emelésére tesz javaslatot***, az utazó – 3 munkanapon belül – jogosult

**a) a javasolt változtatást elfogadni, vagy**

**b) bánatpénz megfizetése nélkül az utazási csomagra vonatkozó szerződést felmondani.**

25. Ha az utazó felmondja az utazási csomagra vonatkozó szerződést, és az utazásszervező másik utazási csomagot ajánl fel, elsősorban azonos vagy magasabb minőségű utazási csomagot kell felajánlani. Az utazásszervező köteles a felajánlott másik utazási csomagról és annak díjáról az utazót tájékoztatni. Ha az utazásszervező által felajánlott másik utazási csomag alacsonyabb minőségű vagy értékű utazási csomagot eredményez, az utazó megfelelő díjengedményre jogosult.

26. Az utazásszervező indokolatlan késedelem nélkül, világos, közérthető és kifejezett módon, tartós adathordozón tájékoztatja az Utazót a változtatásokról. Az Utazónak indokolatlan késedelem nélkül, de legkésőbb 3 munkanapon belül tájékoztatnia kell az utazásszervezőt arról a döntéséről, hogy a javasolt változtatást elfogadja vagy bánatpénz megfizetése nélkül az utazási csomagra vonatkozó szerződést felmondja. Ha utazó nem ad választ ezen határidőn belül, a szerződés a határidő lejártát követő napon megszűnik.

27. Ha az utazási csomagra vonatkozó szerződést az utazó felmondja és nem fogad el másik utazási csomagot, az utazásszervező haladéktalanul, de legkésőbb a szerződés felmondásától számított tizennégy napon belül visszafizeti az utazónak az általa vagy a nevében befizetett teljes díjat. Az Utazó a szerződés megszűnéséből eredő kára megtérítésére jogosult.

28. A Táborkapu Kft. fenntartja magának továbbá a jogot, hogy az utazási csomag megkezdése előtt – a 17. pont a) alpontja szerinti díjmódosítás kivételével – egyoldalúan módosítsa az utazási csomagra vonatkozó szerződési feltételeket, ha *a változás nem jelentős*.

**A Megrendelő felmondási joga**

29. A **Megrendelő** az utazási szolgáltatásra vonatkozó szerződésben foglaltaknak megfelelően a szerződést **bármikor felmondhatja**. Ebben az esetben a Megrendelő **bánatpénz** megfizetésre köteles, melynek mértékét a 13. pont tartalmazza. Az utazó kérésére az utazásszervező a bánatpénz összegét indokolni köteles.

30. Ha a Táborkapu Kft. az utazási szerződés**lényeges feltételét az utazás megkezdése előtt rajta kívül álló okból kívánja jelentősen módosítani** – különösen, ha a díjemelés mértéke a
8 (nyolc) százalékot meghaladja – köteles erről a Megrendelőt haladéktalanul tájékoztatni. A Megrendelő választása szerint:

1. **bánatpénz fizetése nélkül** **felmondhatja** az utazási szolgáltatásra vonatkozó szerződést, vagy
2. ha a változtatásokat a részvételi díj e változásokhoz kapcsolódó megváltoztatásával együtt elfogadja, a felek **módosítják** az utazási szolgáltatásra vonatkozó szerződést.

31. A Megrendelő a döntéséről köteles az utazásszervezőt haladéktalanul tájékoztatni. Amennyiben az Utazó a Táborkapu tájékoztatását követően hallgat, nem nyilatkozik a szerződés módosítása tárgyában, illetve nem küld írásbeli elállási nyilatkozatot, azt a felek a Ptk. 6:4. §-a alapján az Utazó elállásának tekintik.

32. A Megrendelő bánatpénz megfizetése nélkül is felmondhatja a szerződést, és ekkor a befizetett teljes összeg visszajár neki, **ha az utazási csomag bármely, az ártól eltérő lényeges eleme jelentősen megváltozott.** Ha a Táborkapu Kft. még az utazás megkezdése előtt törli az utazási csomagot, a Megrendelő pénzvisszafizetésre, és adott esetben kártérítésre jogosult.

33. A Megrendelő **kivételes körülmények fennállása esetén** – így például, ha a célállomáson olyan súlyos biztonsági problémák merültek fel, amelyek valószínűsíthetően befolyásolják az utazási csomagot – az utazási csomag megkezdése előtt bánatpénz megfizetése nélkül is felmondhatja a szerződést.

**A Táborkapu Kft. felmondási joga**

34. Az utazásszervező kártérítési kötelezettség nélkül jogosult felmondani az utazási csomagra vonatkozó szerződést és köteles visszafizetni az utazónak az utazási csomag ellenértékeként befizetett teljes díjat, ha

1. az utazási csomagra jelentkezett személyek száma nem éri el a szerződésben meghatározott minimális létszámot és az utazásszervező a szerződés felmondásáról legkésőbb az alábbiak szerint értesíti az utazót:
* hét nappal az utazási csomag megkezdése előtt a kettő és hat nap közötti időtartamú utak esetén,
* negyvennyolc órával az utazási csomag megkezdése előtt, a két napnál rövidebb utak esetén, vagy
1. az utazásszervezőt elháríthatatlan és rendkívüli körülmények gátolják a szerződés teljesítésében, és indokolatlan késedelem nélkül, az utazási csomag megkezdése előtt értesíti az utazót a szerződés felmondásáról.

35. Az utazásszervező az (a) és (b) bekezdések alkalmazása esetén megtéríti az utazó által vagy nevében az utazási csomag ellenértékeként befizetett teljes díjat. Az utazó részére való megtérítést haladéktalanul, de legkésőbb az utazási csomagra vonatkozó szerződés felmondását követő 14 napon belül kell teljesíteni.

**Az utazási szerződés teljesítése**

36. Az utazási szerződésben vállalt szolgáltatás teljesítéséért a Táborkapu Kft. felel, függetlenül attól, hogy az utazási szolgáltatások teljesítésére ő maga vagy más szolgáltató köteles. Az utazásszervezőnek továbbá segítséget kell nyújtania, ha az Megrendelő nehéz helyzetbe kerül.

37. Az utazó az eset körülményeinek figyelembevételével köteles haladéktalanul – az utazási szerződésben rögzített elérhetőségek valamelyikén – tájékoztatni az utazásszervezőt az utazási csomagra vonatkozó szerződésben meghatározott valamely utazási szolgáltatás nyújtása során általa észlelt szerződésszegésről.

38. A szerződésszegést az utazásszervező köteles orvosolni, kivéve, ha

1. az lehetetlen, vagy
2. aránytalan költségekkel jár a szerződésszegés súlyára és az érintett utazási szolgáltatások értékére figyelemmel.

Ha az utazásszervező az a), b) pontokban megjelölt valamely ok miatt nem orvosolja a szerződésszegést, az utazó díjengedményre, illetve kártérítésre jogosult.

39. Ha az utazásszervező az utazó által megállapított észszerű határidőn belül nem orvosolja a szerződésszegést, az utazó ezt maga is megteheti, és kérheti a szükséges kiadások megtérítését. Az utazó határidő tűzése nélkül jogosult a szerződésszegés orvoslására, ha az utazásszervező azt megtagadja, vagy azonnali beavatkozásra van szükség.

40. Ha valamely utazási szolgáltatás lényeges része az utazási csomagra vonatkozó szerződésben meghatározott módon nem biztosítható, az utazásszervező köteles az Megrendelő részére többletköltség felszámítása nélkül, lehetőség szerint a szerződésben meghatározottakkal azonos vagy magasabb minőségű, megfelelő helyettesítő szolgáltatást felajánlani az utazás folytatására, ideértve azt is, amikor az Megrendelőt nem tudja a szerződésnek megfelelően visszajuttatni az indulási helyre.

41. Ha a felajánlott helyettesítő szolgáltatás alacsonyabb minőségű az utazási csomagra vonatkozó szerződésben meghatározottnál, az Utazásszervező köteles az Megrendelőnek megfelelő díjengedményt biztosítani.

42. Az Megrendelő kizárólag akkor utasíthatja el a felajánlott helyettesítő szolgáltatást, ha az lényegesen különbözik az utazási csomagra vonatkozó szerződésben foglaltaktól, illetve, ha az Utazásszervező által ajánlott díjengedmény nem megfelelő.

43. Ha a szerződésszegés az utazási csomagra vonatkozó szerződés lényeges tartalmát érinti, és az utazásszervező a Megrendelő által megszabott észszerű határidőn belül azt nem orvosolja, a Megrendelő bánatpénz megfizetése nélkül jogosult az utazási csomagra vonatkozó szerződést felmondani, valamint díjengedményt, illetve kártérítést követelhet.

44. Ha a helyettesítő szolgáltatás nyújtása nem lehetséges, vagy azt a 42. pont alapján elutasítja, a Megrendelő akkor is jogosult díjengedményre, illetve kártérítésre, ha felmondási jogát nem gyakorolta.

45. Ha az utazási csomag a Megrendelő szállítását is magában foglalja, az utazásszervező a 43. és 44. pontokban foglaltakon túl haladéktalanul, a Megrendelőt terhelő többletköltség nélkül köteles az utazási csomagra vonatkozó szerződés szerinti közlekedési eszközzel gondoskodni a Megrendelő hazaszállításáról.

**Díjengedmény, kártérítés**

46. A Megrendelő díjengedményre jogosult azon időtartam tekintetében, amely alatt nem volt szerződésszerű a teljesítés, kivéve, ha az utazásszervező bizonyítja, hogy a szerződésszegés a Megrendelőnek róható fel.

47. A Táborkapu Kft. felel az utazási szerződés megszegéséből eredő károkért, kivéve, ha bizonyítja, hogy a szerződésszegés

1. a Megrendelőnek róható fel,
2. olyan harmadik személy magatartására vezethető vissza, aki az utazási szolgáltatásra vonatkozó szerződésben foglalt utazási szolgáltatás teljesítésével nincs kapcsolatban és a szerződésszegést a Táborkapu Kft. ésszerű elvárhatóság mellett sem láthatta előre, vagy az elháríthatatlan volt, vagy
3. elháríthatatlan és rendkívüli körülmények miatt következett be.

48. A Táborkapu Kft. és a Megrendelő kifejezetten megállapodnak abban, és a Megrendelő a jelen Általános Szerződési Feltételek aláírásával tudomásul veszi, hogy a Táborkapu Kft.-nek az utazási szerződés nemteljesítéséből vagy hibás teljesítéséből eredő károkért való **felelőssége a szolgáltatás díja (a részvételi díj) összegének háromszorosában maximált**. A korlátozás nem terjed ki a személyi sérülésre, illetve a szándékosan, vagy súlyos gondatlansággal okozott kárra. A Táborkapu Kft. a szolgáltatás teljesítéséhez igénybe vett közreműködő magatartásáért úgy felel, mintha maga járt volna el.

**Vagyoni biztosíték**

49. Amennyiben a Táborkapu Kft. nem tesz eleget az előleg, illetve a részvételi díj visszafizetésére vonatkozó kötelezettségének, akkor a Megrendelő az igényének érvényesítése végett közvetlenül az MKB Bank Nyrt.-hez fordulhat. Egyéni Megrendelő részére folyamatosan elérhető ügyeleti telefonszámot a részvételi jegy (voucher) tartalmazza. Az igényérvényesítés lehetőségének felügyeletét a Budapest Főváros Kormányhivatala (idegenforgalmi@bfkh.gov.hu) ellenőrzi.

**Vegyes rendelkezések**

50. Amennyiben a Felek közötti utazási szerződés a Magyar Állam Kormánya által a
**COVID-19 okozta humánjárvány miatt kihirdetett veszélyhelyzettel** összefüggésben, jogszabályban előírt korlátozások (karantén) miatt nem teljesülhet, a Táborkapu Kft. a Megrendelő választása szerint az előleget visszautalja, vagy biztosítja annak két éven belüli, későbbi időpontban történő felhasználását.

51. A Táborkapu Kft. által meghirdetett belföldi utazások részvételi díjai biztosítási díjat nem tartalmaznak.

52. A Táborkapu Kft. tájékoztatja a Megrendelőt, hogy a 2008. évi XLVII. (Fttv.) törvény alapján a fogyasztóvédelmi hatóság jár el a tisztességtelen kereskedelmi gyakorlattal kapcsolatban meghatározott jogsértések kapcsán, míg az 1997. CLV. törvény (Fgytv.) értelmében egyéb szerződéses rendelkezések megsértése értelmében a fogyasztóvédelmi hatóság jár el.

53. A jelen Általános Szerződéses Feltételekre a magyar polgári anyagi jogi rendelkezések az irányadók. A Táborkapu Kft. által szervezett utazással kapcsolatos vitás kérdésekben a Felek megegyezésre törekszenek. Az ÁSZF, illetve az azzal összefüggésben megkötött utazási szerződéssel kapcsolatban felmerült jogviták eldöntésére az általános jogszabályi rendelkezések szerinti hatáskörrel és illetékességgel rendelkező bíróság jogosult.

54. Amennyiben ezen ÁSZF egy vagy több kikötése jogszabályváltozás következtében teljesen vagy részben megvalósíthatatlan vagy érvénytelen lesz, vagy sért bármely törvényi rendelkezést, ez az ÁSZF többi részét nem érinti. A Felek kötelesek az érvénytelen vagy megvalósíthatatlan kikötést olyan érvényes és megvalósítható kikötéssel felváltani, amely a hatályos jogszabályoknak megfelel.

55. Jelen szerződés szerinti nyilatkozatok akkor minősülnek írásba foglaltaknak, amennyiben azt a nyilatkozó fél aláírta, illetve akkor is, ha annak közlésére a nyilatkozatban foglalt tartalom változatlan visszaidézésére, nyilatkozattevő személyének és a nyilatkozat megtétele időpontjának azonosítására alkalmas formában kerül sor. Mind erre tekintettel a Táborkapu Kft. kifejezetten felhívja az Utazó figyelmét, hogy a szerződéskötéskor olyan elektronikus levélcímet adjon meg, melyet rendszeresen használ, illetve melyhez kizárólag maga fér hozzá, mivel a hivatkozott elektronikus levélcímről érkezett levelet a Táborkapu az Utazó nyilatkozataként fogadja el.

***Az Utazó részére átadásra kerültek az alábbi dokumentumok:***

Nyilatkozat szerződéskötés előtti tájékoztatásról:

Nyilatkozat az Általános Szerződési Feltételek átadásáról:

Záradék külön figyelemfelhívó tájékoztatáshoz:

Nyilatkozat a kötelező elemekről:

Nyilatkozat ÁFA:

Nyilatkozat adatkezelésről:

Melléklet a jogokról és kötelezettségekről:

**Nyilatkozat szerződéskötés előtti tájékoztatásról**

Alulírott………………………………….………………………………….………………………………….…………………………………. kijelentem, hogy az utazási csomagra és az utazási szolgáltatás együttesre vonatkozó szerződésekről szóló 472/2017 (XII.28.) Kormányrendelet 14. § és 17. §-ai szerinti *szerződéskötés előtti* *általános tájékoztatás részemre írásban átadásra került,* ekként a tájékoztatástmegkaptam.

Dátum:

Aláírás:

**Nyilatkozat ÁSZF-ről**

Alulírott ………………………………….…………………………………. kijelentem, hogy a Táborkapu Kft. *általános szerződési feltételei részemre írásban átadásra került*, azt átolvastam, értelmeztem és magamra nézve kötelezően elfogadom.

Dátum:

Megrendelő aláírása:

**Záradék**

Alulírott ………………………………….…………………………………. kijelentem, hogy az ÁSZF alábbi pontjaira vonatkozóan szóban külön is figyelemfelhívó tájékoztatásban részesültem és ezt követően azt kifejezetten elfogadom azokat, magamra, továbbá a Csoportra nézve kötelezőként:

1. ÁSZF 30. pontja: a lényeges feltétel jelentős módosításának lehetőségéről és az Utazót ebben az esetben megillető jogokról,
2. ÁSZF 31. pontja: az Utazó együttműködési kötelezettségéről
3. ÁSZF 48. pontja a limitált kártérítési felelősségről: a részvételi díj összegének háromszorosában maximált
4. ÁSZF 55. pontja az írásbeliségről
5. részvételi díjon felül esetlegesen fizetendő egyéb díjakról, szerződésszegés esetére felszámolandó kötbérről, bánatpénzről (rendelkezések, melyek a Táborkapu Kft-t pénzbeli követelésre jogosítják): ÁSZF 10-12., 13., 18. pontjai

Dátum:

Aláírás:

**A felek között létrejött utazási szerződés kötelező adatai**

Megrendelő neve:

Lakcíme:

E-mail címe:

Az utazás megnevezése, helye:

Időpontja:

A megrendelt szolgáltatások:

Az étkezés rendje, amennyiben megrendelt szolgáltatás:

Visszaigazolás száma:

A Csoport létszáma:

A megrendelt szolgáltatás összege:

A megrendelt szolgáltatáson felüli egyéb terhek összege (adók, illetékek, stb.):

A megrendelt szolgáltatások Táborkapu Kft.-nek fizetendő teljes összege:

Előleg összege:

Minimális utazó létszám:

Azon határidő, ameddig a minimális utazólétszám el nem érése esetén a szerződés felmondható.

Teljes díj esedékességének napja:

Bánatpénzmentes felmondási határidő:

Az utazó felmondása esetén fennálló költségek:

Az utazó az utazási csomag megkezdése előtt **megfelelő bánatpénz ellenében bármikor** jogosult felmondani a szerződést.

**Nyilatkozat**

**Áfa törvény 206. §**

Alulírott .......................................................................... ezúton nyilatkozom a Táborkapu Kft. szervezésében lefoglalt utazással kapcsolatban a következők szerint:

Az ÁFA törvény 206. §-a alapján az Ügyfél köteles nyilatkozni arról, hogy a Táborkapu Kft. által nyújtott szolgáltatást (kérjük a megfelelőt megjelölni):

1. nem adóalanyként, vagy nem adóalanyi minőségében (azaz Megrendelőként) veszi igénybe, vagy
2. adóalanyként saját nevében és javára, tehát végső felhasználóként (azaz Megrendelőként) veszi igénybe,
3. adóalanyként saját nevében, de más javára (azaz nem Megrendelőként) veszi igénybe.

Dátum:

Aláírás:

**Nyilatkozat**

**személyes adatok kezeléséről**

Alulírott …………………………………………………hozzájárulok ahhoz, hogy a Táborkapu Kft. az általam megadott személyes adataimat kezelje az adatkezelési tájékoztató alapján, mely a honlapon érhető el.

Kijelentem, hogy a tájékoztatót megismertem, megértettem. Tudomásul veszem, hogy ezen hozzájárulásomat visszavonhatom, korlátozhatom, mely esetben a szolgáltatás nyújtása akadályozott lehet. A visszavonás nem érinti a visszavonás előtti adatkezelés jogszerűségét. Az érintett az adatkezelő jelen tájékoztatás szerinti elérhetőségére (info@taborkapu.hu) megküldött kifejezett nyilatkozattal vonhatja vissza a hozzájárulását.

Tudomásul veszem, hogy a Táborkapu Kft. személyes adataimat az utazási szerződés teljesítése érdekében az utazási szerződésben megjelölt szolgáltatás nyújtójának továbbíthatja Magyarországon belül.

Dátum:

Aláírás: